open-index/open-wikipedia-markdown huggingface dataset:
Blouvlagstrand

200px|regs
duimnael|250px|Aanduiding van 'n Blouvlagstrand, 2007

'n **Blouvlagstrand** is 'n sertifikasie deur die *Foundation for Environmental Education* (FEE) dat 'n strand of mariene gebied aan hulle hoogste standaarde voldoen. 

## Kriteria 
Enkele van die kriteria waaraan 'n blouvlagstrand moet voldoen:
* Die swemwater is van uitstekende kwaliteit.
* Die strand word skoongehou.
* Daar is voldoende toilette en wasbakke op die strand.
* Reddingstoerusting en 'n noodhulppos is op die strand aanwesig.
* Ter beskerming van die natuurlike milieu van die see, strand en duine word voorligtingsaktiwiteite georganiseer.

## Suid-Afrika 
Suid-Afrika het 58 strande met Blouvlagstatus. Teen 2010 is aan meer as 3&nbsp;450 strande in 41 lande die predikaat Blouvlagstrand verleen. Dit is 'n internasionale toekenning aan strande wat hoë standaarde handhaaf wat betref watergehalte, kleedkamers, netheid, strandwagte, omgewingsopvoeding en bestuur. In die bemarking van 'n strandoord as 'n toeristebestemming is die Blouvlagstatus van groot belang.

By die volgende strande in Suid-Afrika wapper die blou vlag van die Stigting vir Omgewingsopvoeding:

### Groter Kaapstad 
* Clifton se vierde strand
* Kampsbaai
* Muizenberg
* Strandfontein
* Mnandistrand
* Bikinistrand, Gordonsbaai

### Overberg 
* Kleinmond
* Hawston
* Grottostrand, Hermanus

### Suid-Kaap 
* Lappiesbaai, Stilbaai
* Witsand aan die mond van die Breederivier
* Santos en Hartenbos (beide by Mosselbaai)
* Robberg by Plettenbergbaai

### Oos-Kaap 
* Dolfynstrand by Jeffreysbaai
* Humewood, Port Elizabeth
* Kariega se hoofstrand, by Kenton-on-Sea

### KwaZulu-Natal 
* Trafalgar
* Marina Strand
* Southport 
* Umzumbe
* Hibberdene

Die volgende strande het voorlopige (pilot) status:
* Ramsgate
* Lucien

## Verwysings
Salem, Oos-Kaap

**Salem** is 'n nedersetting in die Oos-Kaap, Suid-Afrika en is 26&nbsp;km suid van Grahamstad geleë.

## Geskiedenis 
Die dorpie is in 1820 deur Hezekiah Shepton en sy groep van 344 setlaars gestig en vernoem deur eerwaarde William Shaw. Die eerste kerk is in 1822 gebou en in 1832 vervang deur 'n gebou wat vandag as die laerskool dien.

## Sien ook 
* Lys van dorpe in Suid-Afrika

## Bron 
* *Op Pad in Suid-Afrika*. B.P.J. Erasmus. 1995.
Kidd's Beach

'''Kidd's Beach''' is 'n oord aan die Indiese Oseaan in die Oos-Kaap, Suid-Afrika. Die dorpie is 30&nbsp;km suidwes van Oos-Londen, en val onder bestuur van die Buffalo City Metropolitaanse Munisipaliteit. 

Die dorpie is vernoem na Charles Kidd, die burgemeester van King William's Town in die 1860's. In daardie jare was die oord 'n gewilde vakansiebestemming.

## Sien ook 
* Ncerarivier
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Skuilnaam

[duimnael|regs|300px|Voorblad van Jacob Daniël du Toit se digbundel, Trekkerswee wat onder die skuilnaam [Totius gepubliseer is.]]

'n **Skuilnaam** of **pseudoniem** is 'n uitgedinkte vals naam wat 'n skrywer of kunstenaar gebruik om sy werk te publiseer of bekend te stel. Die skuilnaam word ook soms in Frans aangedui as die: *nom de plume*.

Skuilname word gebruik om ongewenste publieke aandag van die kunstenaar af weg te hou en 'n duidelike skeiding tussen die werk en die kunstenaar se persoonlike lewe te bewerkstellig. Dit kan ook gebruik word om die bepaalde kunstenaar se identiteit, geslag of ras weg te steek. In vroeë tye, veral tydens die Victoriaanse tydperk, kon vroue ook nie self boeke skryf nie, en is die boeke dikwels onder 'n manlike skuilnaam gepubliseer.

## Voorbeelde 
* Anna Neethling-Pohl (1906 – 1992) het onder die skuilnaam *A.P. Niehaus* gepubliseer.

* *Boerneef* was die skuilnaam van I.W. van der Merwe

* Jacob Daniël du Toit (1877 – 1953) het sy gedigte onder die skuilnaam *Totius* uitgebring.
* Johan Nel (Johannes Marthinus Nel, 1937-2018) het ook onder die skuilnaam Ben Lindemann geskryf.

* Leon van Nierop gee sy liefdesverhale onder die vroulike skuilnaam *Jacqueline Brink* uit.

* *Mikro* was die skuilnaam van skrywer C.H. Kühn (1903 – 1968).

* *Sagmoedige Neelsie* was die skuilnaam van C.J. Langenhoven in sy rubriek in Die Burger, "Aan stille waters".

* *Sangiro* was die skuilnaam van skrywer A.A. Pienaar (1894 – 1979).

* Stella Blakemore (1906 – 1991) gebruik verskeie skuilname oor haar lewe. Haar bekendste skuilnaam, *Theunis Krogh*, is afgelei van haar oupa aan haar ma se kant - Theunis Johannes Krogh, die ondersekretaris van die ZAR onder die administrasie van President Paul Kruger. 

* Ds. Willem Postma (1874 – 1920) se skuilnaam was ''Dr. O'Kulis'' (d.w.s. oogdokter).

## Kyk ook 
* Alter ego
* Bynaam
* Nom de plume
* Verhoognaam
Boekverbranding in Nazi-Duitsland

duimnael|regs|Boekverbranding op die Opernplatz in Berlin op 10 Mei 1933
duimnael|regs|Boekverbranding 1933 as ’n „Veldtog teen die onduitse gees"
duimnael|regs|Boekverbranding op die Opernplatz

Die **boekverbranding** was ’n veldtog wat deur die owerhede van Nazi-Duitsland van stapel gestuur is om alle boeke in Duitsland te verbrand wat nie met die Nazi-ideologie ooreengestem het nie.

Op 6 April 1933 het die Hoofkantoor van die Pers en Propaganda van die Duitse Studentevereniging (Deutsche Studentenschaft) ’n landwye *veldtog teen die Onduitse Gees* van stapel gestuur, wat oplaas die klimaks van die letterkundige “reiniging” (*Säuberung*) met vuur uitgemaak het. 
Die studente het die hierdie optrede beskryf as 'n reaksie teen ’n wêreldwye Joodse smeerveldtog teen Duitsland en 'n bevestiging van die tradisionele Duitse waardes.

Op 10 Mei 1933 het die studente meer as 25 000 "onduitse" boeke verbrand, wat ’n era van staatsensuur en kultuurbeheer ingelui het. Nasionalistiese studente het op die aand van 10 Mei in die meeste universiteitstede in fakkelparades "teen die onduitse gees" opgeruk. Hierdie ritueel het die hooggeplaasde Nazi-amptenare, professore, rektore en studenteleiers genoop om die deelnemers en toeskouers aan of toe te spreek te spreek. In Berlyn het ongeveer 40 000 mense op die Opernplatz Joseph Goebbels se toespraak aangehoor: *Nee vir dekadensie en morele korrupsie! Ja vir beskaafdheid en moraliteit in die gesin en die staat!*

Van die skrywers wie se boeke die studenteleiers daardie aand verbrand het was bekende sosialiste soos Bertolt Brecht en Augustus Bebel, die stigter van die konsep van kommunisme, Karl Marx, kritiese "bourgeois" skrywers soos die Oostenrykse dramaturg Arthur Schnitzler, en "buitelandse invloede" onder meer die Amerikaanse skrywers Ernest Hemingway, Jack London en Helen Keller, Engelse skrywer H.G. Wells en Joodse skrywers soos Franz Werfel, Max Brod en Stefan Zweig. Opvallend onder diegene wie se werke verbrand is, is die geskrifte van die negentiende-eeuse Duits-Joodse digter, Heinrich Heine, wat in sy 1820-1821 toneelspel, Almansor, die bekende vermaning neergepen het: 
*Dort, wo man Bücher verbrennt, verbrennt man am Ende auch Menschen.* 
(*Daar, waar hulle boeke verbrand, sal hulle op die ou end ook mense verbrand.*)
Hoeko

**Hoeko** is 'n baie klein nedersetting net noord van Ladismith in die Wes-Kaap, Suid-Afrika aan die voet van die Swartberg. In die vrugbare vallei word sagtevrugte veral appelkose gekweek. Die nedersetting is bekend daarvoor dat C.J. Langenhoven hier gebore is. 
 
## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Constantine, Algerië

**Constantine** (Arabies: *قسنطينة*) is die hoofstad van die Constantine-provinsie, in noordoostelike Algerië. Die stad het 'n bevolking van sowat 448&nbsp;374 en ongeveer 1 miljoen mense in die metropolitaanse gebied.
Senkaku-eilande

duimnael|links|Ligging van die eilande:1. Uotsuri Jima/Diaoyu Dao.2. Taisho Jima/Chiwei Yu3. Kuba Jima/Huangwei Yu 4. Kita Kojima/Bei Xiaodao 5. Minami Kojima/Nan Xiaodao 6. Okino Kitaiwa/Da Bei Xiaodao 7. Okino Minami-iwa/Da Nan Xiaodao 8. Tobise/Yan Jiaoyan of Fei Jiaoyan

duimnael|links|Drie van die Senkaku-eilande
Die  is 'n groep van onbewoonde eilande in die Oos-Chinese See.  Hulle word ook genoem die **Diaoyudao-eilande** (釣魚島) en **Diaoyutai-eilande** (釣魚台群島).

Die groep van eilande en die rotse is oos van die vasteland van China, noordoos van Taiwan, wes van Okinawa en noord van die suidwestelike einde van die Ryukyu-eilande gelêe. Dit is sowat 200&nbsp;km van Taiwan en sowat 300&nbsp;km van Okinawa afgelêe.

## Omstredenheid 
Beheer oor hierdie eilande en die rotse word betwis. Die geskil se probleme is kompleks.

Die Japannese regering beskryf die eilande as deel van Japan.

Die eilande word ook beskryf as deel van China, Daar is konflikte in die posisies van die Volksrepubliek China en die Republiek China.

Die Verenigde State het die eilande van 1945 tot 1972 beset, toe hulle teruggekeer het na Japan. Die amptelike posisie van die VSA is neutraal in 'n geskil tussen Japan, China en Taiwan.

## Verwysings 
## Eksterne skakels 
*  Japan: soewereiniteit, Japan Ministerie van Buitelandse Sake
*  China: soewereiniteit, *Renmin Ribao*
*  Taiwan: soewereiniteit, Republiek van China, die Ministerie van Buitelandse Sake
Stormsvlei

duimnael|links|Die NG-Kerk op Stormsvlei soos op 2008.
Dit is oorspronklik gebou in 1890 deur Barend Rainsford. Dit het in 1983 afgebrand en is in 1990 deur D.H. "Blits" Odendaal herbou.

**Stormsvlei** in die Overberg lê op die suidelike oewer van die Riviersonderend  en op die N2 nasionale pad, 20&nbsp;km oos van die dorp Riviersonderend en 40&nbsp;km wes van Swellendam. Ook lê die gehug op die R317, 20&nbsp;km van Bonnievale en 50&nbsp;km van Bredasdorp.

## Geskiedenis 
In 1732 is reeds weiregte hier toegeken, maar dit is blykbaar nie benut nie. Vyftig jaar later is hierdie plaas bekend as Avontuur toegeken aan Christiaan Andreas Storm en is die plaas na hom vernoem.  In 1841 kom die plaas in die hande van die neefs Laurence en William Twentyman. Hulle is goeie sakemanne en ontwikkel hier op die kruising van die roete van die Kaap na die oostelike distrikte van die Kaapkolonie en van die roete van die binneland (via Kogmanskloof, Ashton en Bonnievale) na die see by Agulhas ‘n gewilde oorstaanplek.  In sy fleur het Stormsvlei  ‘n hotel met ‘n kroeg gehad. Daar was ‘n  wamaker en ‘n  smid, stalle, ‘n  meul en selfs ‘n poskantoor, ‘n polisiekantoor en ‘n gevangenis. Slegs die kerkie bestaan nog. Die ou herehuis is nou ‘n gastehuis.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. .
Langebaanweg

**Langebaanweg** is 'n dorpie en spoorwegstasie aan die spoorlyn vanaf Kaapstad na Saldanha in die Wes-Kaap. Die Lugmagbasis Langebaanweg en 'n vliegskool van die Suid-Afrikaanse Lugmag is hier geleë. Daar is ook 'n fossielperseel by Langebaanweg en een by Elandsfontein. 

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Dwarskersbos

**Dwarskersbos** is 'n vissersdorpie en vakansieoord aan die Atlantiese Oseaan net noord van Laaiplek in die Wes-Kaap, Suid-Afrika. Die naam is ontleen aan die kersbos wat volop in die gebied voorkom.

## Persone gebore in Dwarskersbos 
* Hannah Botha - Suid-Afrikaanse aktrise

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995.
Strandfontein, Weskusdistrik

**Strandfontein** is 'n vissersdorpie en vakansieoord aan die Atlantiese Oseaan in die Wes-Kaap, Suid-Afrika. Die dorpie is noord van Doringbaai en is die noordelikste dorp van die tradisionele Weskus. Die Sishen-Saldanha Spoorlyn draai hier ooswaarts, die binneland in deur die Sandveld. Die R362-streeksroete verbind die dorp met die N7-nasionale pad by Klawer en ook met Doringbaai.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995.
Rubjerg Knudevuurtoring

regs|duimnael|Rubjerg Knudevuurtoring
duimnael|Die vuurtoring in 1912

**Rubjerg Knudevuurtoring** (*Rubjerg Knude Fyr*) is aan die kus van die Noordsee in Rubjerg geleë, in die Jutlandmunisipaliteit van Hjørring in Noord-Denemarke. Dit het op 27 Desember 1900 inwerking getree. Die aanbou van die vuurtoring het in 1899 begin.

Die vuurtoring is bo-op Lønstrup Klint (Krans), 60 meter bo seespieël, opgerig. Tot 1908 is hy aangevuur deur gas wat van 'n nabygeleë gasfabriek afkomstig was. .

Lopende sandduine en stranderosie is 'n ernstige probleem. Die kus erodeer teen gemiddeld 1,5 meter per jaar, wat die duidelikste opgemerk kan word by die nabygeleë Mårupkerk. maar is in 2008 gesloop om te voorkom dat die huis van gebed in die see sal stort.

Die vuurtoring het in 1 Augustus 1968 gesluit. Vir 'n klompie jare is die geboue gebruik as 'n museum en koffiehuis ingespan, maar die lopende sand het oplaas veroorsaak dat dit in 2002 ontruim moes word. Teen 2009 was die kleiner geboue erg onder die druk van die sand beskadig  en is later verwyder.

## Besoek ook 
* Lys van vuurtorings en vuurskepe in Denemarke

## Verwysings 
## Eksterne skakels 
* Rubjerg Knude Vendsyssel Historiske Museum, Hjørring, Denmark
Wickford

**Wickford** is dorp in die Engelse graafskap Essex met sowat 32 duisend inwoners. Die dorp lê ongeveer 50&nbsp;km (30 myl) oos van die land se hoofstad, Londen. saam met Basildon, Billericay, Laindon en Pitsea maak dit deel uit van die *borough* Basildon.
Kegonwaterval

duimnael|250px|Die Kegonwaterval en die Chūzenji-meer.

Die **Kegonwaterval** (华 厳 滝, *Kegon no Taki*) is 'n waterval in die Japanse Nasionale Park Nikko naby die stad Nikko, in die Prefekture Tochigi.

Die waterval, geleë aan die Chūzenji-meer, behoort met 'n hoogte van 97 meter tot die drie hoogste watervalle van Japan. Agter en eenkant van die Kegonwaterval bevind hulle nog twaalf kleiner watervalle. Veral in die herfs is die watervalle so gewild as toeriste-aantreklikheid dat die verkeer op die pad van Nikko na Chūzenji hooguit nog stapvoets kan ry.

Die Kegonwaterval is berug om die vele selfmoorden die daar, veral deur jeugdiges, word gepleeg.

## Verwysings 
## Eksterne skakels 
* Fotogalerij van die Kegonwaterval
Warmbokkeveld

Die **Warmbokkeveld** is 'n vrugbare vallei in die berge van die Wes-Kaap, Suid-Afrika. Die gebied word begrens deur die Hexrivierberge in die suide, die Witsenberge en die Skurweberg in die weste en die Gydoberg en Waboomberge in die noorde. Alle paaie bereik die vallei deur bergpasse: die Gydopas, die Michellspas, die Karoopoort en die Theronsbergpas. Die Breederivier ontspring in die vallei. 

## Nedersettings 
Dorpe in die vallei:
* Ceres
* Prince Alfred Hamlet

## Lees ook 
* Kouebokkeveld
* Lys van streeksname in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Verkeer van Denemarke

duimnael|regs|250px|'n Padteken in Denemarke.

Hierdie artikel handel oor riglyne omtrent die **verkeer van Denemarke**.

## Voertuie 
In Denemarke ry alle voertuie aan die regterbaan. Motors en motorfietse moet regdeur die dag hul dompligte (maar nie hul parkeerligte nie) aangeskakel hou. In ’n motor moet alle insittendes ’n sitplekgordel dra. Op die deurpad (en “indien nodig” op ander paaie) moet die flikkerlig gebruik word voordat daar van baan verwissel word.

Tensy padpredikante anders aandui, is die spoedbeperking in dorpe 50 km/h, buitekant dorpe en stede 80 km/h en 130 km/h op die snelbaan (soos deur die padtekens aangetoon). Vragmotors, busse en voertuie met sleepwaens word verbied om vinniger as 70 km/h buitekant dorpe en stede te ry, met die uitsondering van deurpaaie waar 80 km/h toegelaat word.

## Rybewys 
Rybewys: 
*A1 en A2 is vir ’n klein/groot motorfiets. 
*B is vir ligte voertuie (hoogstens 3 500 kg, 8 passasiers met die bestuurder en ’n sleepwa met ’n maksimum wettige massa van 750 kg.) 
*C is vir vragmotors wat meer as 3 500 kg weeg. 
*D is vir ’n bus of motor wat meer as 3 500 kg wees en/of meer as 8 passasiers met die bestuurder vervoer. 
*E is vir ’n sleepwa wat meer as 750 kg weeg. 
*Die B/E-rybewys laat slegs motors met swaar sleepwaens op die pad toe, selfs al het jy ’n C en/of D-rybewys. 
*Die C/E-rybewys laat ’n sleepwa op enige soort voertuig toe.

## Nie-voertuigverkeer 
Persone wat skaatsplanke en rolskaatse gebruik, word kragtens die wet as voetgangers beskou en moet daarom die sypaadjie gebruik. Dit is verbode om met fietse op die sypaadjie te ry, hoewel dit algemeen voorkom. Sodra fietse in die kruispad reguit vorentoe beweeg kan hulle in die regterkant van die regsdraai-baan of in die regterkant van die baan ry. Motors moet wag totdat die fietse verbygesteek het voordat hulle mag regs draai.
Voetgangers wat die sebraoorgang wil oorsteek geniet voorrang.

## Elektriese voertuie 
Denemarke verkeer in ’n gunstige posisie om onvoorspelbare en wisselvallige energiebronne, soos windkrag, in hul kragnetwerk te integreer. In die lig hiervan poog Denemarke daarin om ’n vervoersektor op die been te bring wat op intelligente batterystelsels (V2G) en inpropvoertuie gefokus is. 

## Verwysings 
## Eksterne skakels 
* www.trafikken.dk - Deense verkeersinligtingwebwerf (Deens) 
* www.trafikken.dk - Deense verkeersinligtingwebwerf (Engels)
Gouda, Wes-Kaap

**Gouda** is 'n nedersetting in die Wes-Kaap, Suid-Afrika. Hierdie dorpie is by die westelike ingang van die Nuwekloofpas tussen Wellington en Tulbagh. Die dorpie is op die plaas Gouda ontwikkel. Die naam het niks met kaas te doen nie maar is 'n Khoikhoi woord wat 'bok- of heuningkloof' beteken. Die Voëlvleidam is 6&nbsp;km suid van Gouda.

## Sien ook 
* Lys van dorpe in Suid-Afrika

## Bronne 
*
Dulcie van den Bergh

**Dulcie Van den Bergh** (Magdeld Magdalena Smit) (23 Augustus 1928 – 8 November 1997) was 'n Suid-Afrikaanse aktrise. Sy was bekend vir haar TV-rolle as *Stienie* in Agter Elke Man en die ouma in Orkney Snork Nie. Sy het ook in verskeie rolprente gespeel en was veral 'n bekende stem op Afrikaanse Radio. Sy was getroud met die akteur, Gert van den Bergh, tot sy dood in 1968. Sy sterf op 8 November 1997 in die ouderdom van 69 jaar aan kolon- en lewerkanker. Haar ouers was Stephanus Johannes (gebore 1 Mei 1894) en Anna Elizabeth (Née Venter) (25 Augustus 1889 – 8 Oktober 1967).

Dulcie en Gert het vier kinders. Hul seun, Regardt van den Bergh is 'n bekende akteur, rolprentregisseur en draaiboekskrywer. Die ander is Linda van den Bergh, skrywer, Dirk van den Bergh (oorlede), en Liesl van den Bergh. 

## Filmografie 
* Orkney Snork Nie (Nog 'n moewie) as Ouma Gouws, 1993
* Orkney snork nie! (die moewie) (dis lekker by die see), as Ouma Gouws, 1992
* Agter Elke Man, 1990 as Stienie Steyn (TV-reeks)
* Orkney Snork Nie, 1989 as Ouma Gouws (TV-reeks)
* *Circles in a Forest*, 1989 as Sanna
* Tawwe Tienies, 1984 as Nellie Burger
* Geel Trui vir 'n Wenner, 1983 as mev. Duvenhage
* Pretoria O Pretoria!, 1979
* Plekkie in die son, 1979 as mev. Viljoen se buurvrou
* Ongewenste Vreemdeling, 1974 as Ralie
* Geluksdal, 1974 as mev. Baker
* Die Voortrekkers, 1973
* Jannie Totsiens, 1970
* *Farewell Johnny*, 1970 as Linda se ma
* *Strangers at Sunrise*, 1969
* Katrina, as gas by verlowingspartytjie (nie gekrediteer nie), 1969
* Die Tweede Slaapkamer, as mev. Papenfus, 1962

## Verwysings
Ongewenste vreemdeling

**Ongewenste Vreemdeling** is 'n Afrikaanse rolprent wat in 1974 vrygestel is. Die film is gebaseer op 'n radiovervolgverhaal van C.F. Beyers-Boshoff. Jans Rautenbach was die regisseur en Emil Nofal die vervaardiger. Dit is in Knysna en die Wilderness in die Wes-Kaap geskiet.

## Genre 
Die rolprent is 'n romantiese drama. Dit dra 'n ouderdomsperk van 10 vir geweld.

## Hoofrolspelers 
* Marie Tjaden Tromp as Matilda 
* Marié du Toit as Eleen
* Sandra Kotzé as Lida
* Barry Trengove as Bergsma
* Dulcie van den Bergh as Tannie Ralie
* Marius Weyers as Gerhard Steenberg
* Sann de Lange

## Storielyn 
Gerhard Steenberg is moordenaar op parool. Hy reis na Duiwelsvallei, 'n plek waar selfs die duiwel lig moet loop. Hy meng in die eienaardige lewens van die Duiwelsvallei-mense in. Aanvanklik gaan dit goed, maar dan steek moord, jaloesie, bloedwraak en verraad kop uit. Gerhard raak verstrengel in 'n liefdesdriehoek. Selfs nie die selfmoord van sy meisie dryf die ongewenste vreemdeling uit die vallei nie. Slegs bloed, sy eie, dié van sy gewese vrou en sy beste vriend Bergsma, sal hom Duiwelsvallei laat verlaat.

## Sien ook 
* Lys van Afrikaanse rolprente
Fort Brown

duimnael|regs|Kaart van Fort Brown.
**Fort Brown** was 'n militêre basis van die Verenigde State van Amerika in Texas gedurende die laaste helfte van die 19de eeu en die eerste helfte van die 20ste eeu.

Dit fort is in 1845 gebou en was toe as "Fort Texas" bekend. Dit het die volgende jaar 'n belangrike rol in die Meksikaans-Amerikaanse Oorlog gespeel.

Fort Brown is op 1 Februarie 1946 buite diens gestel.
Beheervraat

'n **Beheervraat** is 'n neerhalende term vir 'n persoon wat poog om te dikteer hoe alles rondom hom gedoen moet word. Die woord is vir die eerste keer in die laat 1960's geformuleer&nbsp;— 'n era toe spanning met beheergevegte geassosieer is by persone wat poog om ander mense se optrede te beïnvloed.

Beheervrate wil tot elke prys in beheer van ’n situasie wees. Hulle is meestal perfeksioniste wat wil hê dat alles nét reg moet wees. Hulle stel gewoonlik nie belang in ander se menings nie, behalwe as daar met die beheervraat saamgestem word. So 'n persoon kan byvoorbeeld vergaderings oorneem, die heel tyd in werknemers se nekke afblaas, of konstant sy lewensgenoot kritiseer en afbreek.

Persone wat hieraan lei voel normaalweg onderliggend angstig en onseker van hulleself. Dit manifesteer as die persoon voel dat hy nie in beheer van sy lewe is nie, en dan oorkompenseer deur alles rondom hom te probeer beheer.

## Verwysings
Gouda

duimnael|regs|250px|'n Gouda-kaasmark in die Nederlandse stad Gouda.

**Gouda** kan na een van die volgende verwys:

* Gouda, 'n dorp in die Wes-Kaap, Suid-Afrika.
* Gouda, 'n stad in die Nederlandse provinsie Suid-Holland tussen Rotterdam en Utrecht.
* 'n Tipe Hollandse kaas.
Haarlem

**Haarlem** kan na een van die volgende verwys:

* Haarlem, hoofstad van die Nederlandse provinsie Noord-Holland.
* Haarlem, dorp in die Wes-Kaap, Suid-Afrika, 16&nbsp;km oos van Avontuur op die R62 hoofpad.
* Haarlem (skip), 'n seilskip wat gestrand het te Milnerton, Kaapstad in 1647.
* Haarlem, 'n plek in Suriname.
Kathleen McGowan

**Kathleen McGowan** is 'n Amerikaanse skryfster wat met haar romanreeks *The Magdalene Line* internasionale sukses behaal het. Haar boeke is al in vyftien tale vertaal.

McGowan, 'n boorling van Hollywood, Kalifornië, het op die ouderdom van 21 as verslaggeefster na Noord-Ierland gegaan en in die volgende jare reise na die vasteland van Europa en die Nabye Ooste onderneem. Ná haar terugkeer na die Verenigde State was sy onder meer as hoofredakteur vir die *Irish News* en die *Walt Disney Corporation* werksaam. Sy het haarself daarnaas ook as draaiboekskryfster bekwaam en is tans besig met 'n dokumentêr oor haar reise. 

McGowan woon met haar eggenoot, die Ierse sanger en liedjieskrywer Peter McGowan, en hulle drie seuns in Los Angeles.

## *The Magdalene Line*-reeks 
*The Magdalene Line* is 'n romanreeks waarin fiktiewe en historiese vroulike karakters figureer wat volgens McGowan in die geskiedenis valslik uitgebeeld of selfs uitgewis is. 

Kathleen McGowan het in 1989 met die navorsing en skryfwerk vir haar eerste roman  *The Expected One* begin het. Sy het die boek in 2005 self gepubliseer en 2&nbsp;500 eksemplare verkoop. Die roman is op 25 Julie 2006 deur die Amerikaanse uitgewery *Simon & Schuster* se etiket *Touchstone* geherpubliseer.   

*The Book of Love* is die tweede roman in die reeks wat in 2009 verskyn het en oor die lewe van Sint Mathilda van Canossa handel. Een jaar later het die derde roman, *The Poet Prince*, oor die lewe van Lorenzo de Medici gevolg.

Maureen Paschal, 'n jong Amerikaanse joernalis wat beweerde historiese of Christelike raaisels oplos, is die fiktiewe sentrale karakter in alle romans. Ander fiktiewe romanfigure is Berenger Sinclair en Tamara Wisdom, net soos die raaiselagtige karakter Destino.

## *The Source of Miracles* 
*The Source of Miracles* is 'n selfhelpboek wat op Christelike gebede baseer en vir die leser die moontlikheid bied om sy lewe in sewe stappe te verander. Dié proses baseer op die sesblarige roos wat in die sentrum van die doolhof in die katedraal van Chartres, Frankryk uitgebeeld is.

## Werke 
**The Poet Prince*, 2010
*''The Source of Miracles: Seven Steps to Transforming Your Life Through the Lord's Prayer*, Fireside, 2009. 
**The Book of Love*, 2009. 
**The Expected One*, Touchstone, 2006. 

**Hot Chocolate for the Mystical Teenage Soul*, Plume, 2000. 
**Magical Souvenirs*, Plume, 2002. 

**Sherdhana's Hand* (lirieke)
**The St Patrick's Day Song* (lirieke)

## Eksterne skakels 
**Kathleen McGowan se amptelike webtuiste*
**'n Onderhoud met Kathleen McGowan by Bookdepository.co.uk''
Die Kelders

duimnael|links|Uitsig oor Die Kelders se baai.

**Die Kelders** is 'n vakansie dorpie aan die Atlantiese Oseaan in die Wes-Kaap, Suid-Afrika. Die dorpie is net noord van Gansbaai. Die dorpie ontleen sy naam aan die grotte onder die rotswand waardeur 'n ondergrondse stroom vloei. Die R43-provinsiale pad gaan deur die dorp.

## Sien ook 
* Lys van dorpe in Suid-Afrika

## Bron 
*
Buffeljagsrivier

duimnael|regs|230px|Die kerkperseel van die NG gemeente Buffeljagsrivier lê aan die N2.

**Buffeljagsrivier** kan verwys na die gelyknamige dorp, rivier of dam:

## Dorpie 
Buffeljagsrivier is 'n nedersetting aan die N2 nasionale pad 12&nbsp;km ten ooste van Swellendam in die rigting van Heidelberg. Op die dorpie is 'n kerk, skool, spoorwegstasie, motorhawe, winkel en restaurant, 'n vrugtepakstoor en 'n gevangenis. Die belangrikste landbougewasse van die Buffeljagsvallei is koring, perskes, druiwe en lusern.

## Rivier 
Die rivier is 'n oostelike sytak van die Breederivier. Byna die helfte van sy opvanggebied lê aan die noordekant van die Langeberge. Die Tradouwrivier ontspring in die Warmwaterberge, loop verby Barrydale en gaan dan saam met die Tradouwpas op die R324 in die Tradouwskloof deur die Langeberge. Net suid van die poort sluit die Grootvadersbosch- en Rietkuilrivier van oos  by die Tradouw aan. Van hieraf staan die rivier bekend as die Buffelsjagsrivier. Effens stroomaf lê eers die dorpie Suurbraak en dan die VOC-veepos Oude Post. Van hier  draai die rivier weswaarts ewewydig aan die Langeberge en volg dit die geologiese Worcester-fout. Tien kilometer verby Suurbraak draai die rivier suid om net suid van die Bontebok Nasionale Park  by die Breederivier aan te sluit.

## Buffeljagsdam 
Ná 'n reuse vloed in 1939 is 'n besproeiingsraad in 1942 gestig om die kanale en keerwalle in die rivier gesamentlik en sentraal te beheer. Ná die reuse vloed van 1962 het die owerhede die Buffeljagsdam op die plaas Eenzaamheid laat bou. Die opvanggebied van die dam is 23&nbsp;500&nbsp;ha met 'n maksimum jaarlikse afloop van 95&nbsp;000 megaliter.  Die dam het 'n maksimum opgaarvermoë van 4 800 megaliter en beslaan 'n wateroppervlakte van 124,8 ha as dit vol is. Die walhoogte is 24&nbsp;m. 'n Oppervlakte van 1&nbsp;431&nbsp;ha kan vanuit die dam besproei word. Watersport word op die dam beoefen.

## Sien ook 
* Lys van dorpe in Suid-Afrika
* Oude Post
* Suikerbrug

## Bibliografie 
* Human, Eben: Daar is dinge wat roer by Buffeljagsrivier. Buite, Die Burger, 15 Mei 2012.
* Op Pad in Suid-Afrika. B.P.J. Erasmus. 1995.
Struisbaai

**Struisbaai** is 'n vakansiedorpie aan die Indiese Oseaan in die Wes-Kaap, Suid-Afrika. Dis net noordoos van L'Agulhas geleë. Die dorpie se naam is 'n afkorting van Vogelstruisbaai. Die strand by Struisbaai is 14&nbsp;km lank en gewild onder die swemmers, hengelaars, branderplankryers en seilplankryers.

## Wapen 
Struisbaai se plaaslike raad het in 1992 'n wapen by die Buro vir Heraldiek geregistreer: ''Slangsnitsgewys gedeel, in die skildhoof na links en in die skildvoet na regs, silwer en blou, regs 'n regopgeplaaste swart volstruisveer met 'n rooi skag''. Die helmteken was 'n seilskip op 'n blou muurkroon, en die wapenspreuk "In concilio concilium".

## Skeepsrampe 
Op 23 Augustus 1673 het die *Zoetendaal* by Struisbaai gestrand. Die Nederlandse Oos-Indiëvaarder *Schoonenberg* het op pad van Batavia na Nederland in die vroeë oggendure van 20 November 1722 hier op die rotse geloop.

## Gewese ekonomiese belang van die Struisbaaihawe 
Andries Dreyer skryf in sy boek *Eeufees-Gedenkboek van Bredasdorp* in 1938:

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 

## Eksterne skakels
Noetzie

**Noetzie** is 'n strandoordjie net ten ooste van Knysna. 'n Kenmerk daarvan is die aantal strandhuise in 'n boustyl wat kastele naboots. Dit lê tussen die Pezula-gholfbaan en die Sinclair-natuurreservaat. Vanaf die N2-hoofweg lei 'n pad vir 5&nbsp;km suid tot by 'n parkeerterrein op die rand. Van daar lei steil trappe en 'n voetpad na die lagune, strand en visvangplekke. Weens die moeilike bereikbaarheid word die strand nooit oorstroom met besoekers nie.

## Geskiedenis 
duimnael|links|Noetziestrand met Montrose Castle, een van die opvallende strandhuise, teen sononder
Die kasteelagtige vakansiehuise se geskiedenis strek terug tot 1913 toe H S Henderson enkele erwe langs die strand gekoop het. Die eerste strandhuis is in 1932 voltooi en het 'n watertoring in die styl van 'n burgtoring ingesluit wat die gebou baie op 'n kasteel laat lyk het. So is later ook kantele bygevoeg. Aangrensende strandhuise is in dieselfde styl ontwerp.

Die kompleks word oorheers deur Pezula, 'n strandhuis met 'n indrukwekkende hoektoring. Sy naam is afgelei van die Shona-term vir "hoog bowe". Pezula het enkele jare lank as vakansiehuis vir Garfield Todd, 'n gewese eerste minister van Rhodesië, gedien, maar is in 1970 weer deur die vorige eienaars, die Henderson-familie, teruggekoop.

## Verwysings 
## Bibliografie 
* Human, Eben: Buite se 100 puik plekke: 87. Buite, Die Burger, 8 April 2014.

## Sien ook 
* Lys van dorpe in Suid-Afrika
St. Francisbaai

**St. Francisbaai** is 'n vakansiedorp aan die Indiese Oseaan in die Oos-Kaap, Suid-Afrika. Die dorp is in drie dele verdeel: "Die Kaap", "Die Baai", en "Die Poort".

Die Kromrivier mond langs die dorp uit.

## Geskiedenis 
Die dorp het sy naam gekry toe die Portugese ontdekkingsreisiger Manuel de Perestrelo daar anker geweeg het in 1575. Hy was getref met die natuurlike skoonheid van wat hy gesien het en het toe die plek "*Bahia de Sao Francisca*" vernoem na die beskermheilige van diere, die omgewing en handelaars Franciskus van Assisi.

In 1954, het Leighton Hulett die plaas Goedgeloof (naby die vissersdorpie wat op hierdie stadium St Francis was) gekoop vir £1750 en het saam met sy jong gesin uit KwaZulu Natal hierheen verhuis. Die grond was hard en nie geskik vir boerdery nie, so hy het in 1958, om hul inkomste aan te vul, 'n rowwe visvangkamp vir besoekers gestig. Met verloop van tyd het nog verskeie mense, hoofsaaklik van Port Elizabeth en Uitenhage, grond by Hulett gekoop en vakansiehuise gebou. Nadat hy 'n huis en erf in die dorpie verruil het vir 'n verdere 179 hektaar moerasagtige grond langs die Krommerivier, het hy 'n kanaalstelsel uitgebagger, wat St Francis die eerste marina in Suider-Afrika maak. Hy het streng boukodes is vir die ontwerp van die vakansie huise afgedwing. In 1976, toe die Humansdorp Afdelingsraad die beherende gesag geword het, het hulle hierdie beheermaatreëls in die plaaslike verordeninge verskans.

Die dorpie is in 1965 stewig op die internasionale branderplankry-kaart geplaas toe 'n Kanadese rolprentvervaardiger, Bruce Brown, sy fliek, Endless Summer, oor die golwe aan die dorp se kus vrygestel het. Branderplankryers van regoor die wêreld het gestroom om op die bekende branders te ry en vandag is St Francis, saam met Jeffreysbaai, die hoogtepunt van enige Afrika-“surfari”.

### St. Francispoort 
Tot in die 1990's was hierdie land onaangeraak en het bestaan uit 'n rotsagtige kuslyn en duine bedek deur natuurlike plantegroei, soos die res van St Francis slegs ses dekades vroeër.
In 1995 is 'n kommersiële hawe en fasiliteite by St. Francispoort gebou. Hierdie hawe dien as 'n belangrike bedryfspunt vir Chokka (calamari) en langlynvisserye. Visvangbedrywighede het toegeneem, en uiteindelik het die behoefte aan 'n hawe duidelik geword en is aangevoer deur die destydse burgemeester, Jean Chaput.

### St. Franciskaap 
In 1878 is 'n vuurtoring hier gebou om skepe en vaartuie van die verraderlike rif rondom die punt te waarsku. Die vuurtoring is 27.5m hoog en is die hoogste messeltoring aan die Suid-Afrikaanse kus. Vandag is dit 'n Nasionale Monument. Daar is 'n natuurreservaat wat na St. Francispoort "Die Kaap" lei vanaf St. Francispoort. 

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 

## Eksterne Skakels 
* St Francisbaai webtuiste
Tise

**Tise**  is ’n plek in die Deense Noord-Jutlandstreek van die Brønderslev-munisipaliteit. Daar bly 252 inwoners (2008).
Tolne

**Tolne** is ’n plek in die Deense Noord-Jutlandstreek van die Hjørring-munisipaliteit. Daar bly 232 inwoners (2008).
Pearly Beach

**Pearly Beach** is 'n vakansiedorpie aan die Atlantiese Oseaan in die Wes-Kaap, Suid-Afrika. Die dorpie is suidoos van Gansbaai in die Rooi-strandveld geleë. Die dorpie het sy naam gekry van die spierwit sand van die strand. Ongeveer 8&nbsp;km van die kus is Geyser-eiland en Dyer-eiland. Brilpikkewyne en Kaapse pelsrobbe kom op albei eilande voor.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Vadum

**Vadum** is ’n plek in die Deense Noord-Jutlandstreek van die Aalborg-munisipaliteit. Daar bly 2274 inwoners (2011). Dit is geleë een kilometer noord van die Aalborg-lughawe.
Cuatro Torres Business Area

regs|duimnael|300px|Die *Cuatro Torres Business Area*
Die **Cuatro Torres Business Area** (**CTBA**) is 'n kompleks van wolkekrabbers in die Spaanse hoofstad Madrid wat in 2008 voltooi is.

Die kompleks behels vier geboue - die Torre Caja Madrid, die Torre de Cristal, die Torre Sacyr Vallehermoso en die Torre Espacio wat naas ruim kantoorruimtes - waaronder die hoofkwartier van die Spaanse spaarbank *Caja Madrid* - gedeeltelik oor addisionele woonstelle.

Die sakegebied het op 'n voormalige oefenterrein ontstaan wat deur die sokkerklubb Real Madrid in 2001 verkoop is. Die oorspronklike naam van die kompleks, Madrid Arena, is nog voor sy voltooiing gewysig na *Cuatro Torres Business Area*.

## Eksterne skakels
Thisted

duimnael|links|Silhoeëtte van die hoofkarakters uit die reeks *Olsen-Banden* rolprente aan die muur van die rolprentteater  van Thisted.
duimnael|links|Storegade

**Thisted** is ’n plek in die Deense Noord-Jutlandstreek van die Thisted-munisipaliteit. Daar bly 13&nbsp;005 inwoners (2011). Thisted is geleë in die Thy-streek op Vendsyssel-Thy en het ’n hawe by aan die Limfjord. Die plaaslike sokkerklub is Thisted FC.
Guldbæk

**Guldbæk** is ’n plek in die Deense Noord-Jutlandstreek in die Rebild-munisipaliteit. Dit  het 210 inwoners (2011).
Gudumholm

**Gudumholm** is ’n plek in die Deense Noord-Jutlandstreek in die Jammerburgt-munisipaliteit. Dit  het 771 inwoners (2011).
Godthåb (Aalborg)

**Godthåb** (Aalborg) is ’n plek in die Deense Noord-Jutlandstreek in die Aalborg-munisipaliteit. Dit het 1664 inwoners in 2006 gehad.
Gistrup

**Gistrup** is ’n plek in die Deense Noord-Jutlandstreek in die Aalborg-munisipaliteit. Dit is ’n voorstad van Aalborg en het 3573 inwoners (2011).
Terndrup

**Terndrup** is ’n plek in die Deense Noord-Jutlandstreek in die Rebild-munisipaliteit. Tot 2007 was dit die hoofdorp van die voormalige Skørping-munisipaliteit. Terndrup is bereikbaar deur Weg 507, wat langs die oostekant van die dorp verbyloop.
Spitsbergen

duimnael|links|Kaart wat die eiland Spitsbergen vertoon.
**Spitsbergen** is die grootste eiland van die Noorse eilandgroep Svalbard met 'n oppervlakte van 39&nbsp;044&nbsp;km² en 'n bevolking van 2&nbsp;698. Dit is ook die grootste eiland van Noorweë, die wêreld se 36ste grootste eiland en die enigste een van die argipel, wat permanent bewoon is. Die eiland vorm die westelike deel van die argipel en grens aan die Arktiese Oseaan in die noorde, aan die Groenlandsee in die weste en aan die Noorse See in die suide.

Totdat die Spitsbergenverdrag in 1920 onderteken is, is die hele argipel in Noors Spitsbergen of Westspitsbergen genoem en sedertdien is die amptelike naam daarvan Svalbard.

Die hoofstad en grootste stad is Longyearbyen en die hoogste bergspits is die Newtontoppen met 'n hoogte van 1&nbsp;1713&nbsp;m.

## Nedersettings 
* Barentsburg (Russiese mynbou- en toerisme-nedersetting)
* Grumant (verlate mynbou-nedersetting)
* Longyearbyen (hoofstad)
* Ny-Ålesund (navorsingstasie)
* Ny-London (verlaat)
* Pyramiden (verlaat na 1998)
* Smeerenburg (op die aflandige Amsterdam-eiland, verlaat na 1660)
* Svea (mynbou-stasie)

## Verwysings 
* 15px Hierdie artikel is vertaal uit die Duitse Wikipedia
Tamatiebredie

duimnael|'n Tamatiebredie.

**Tamatiebredie** is 'n eg Suid-Afrikaanse gereg wat gewoonlik van skaapvleis gemaak word en as hoofgereg bedien word. Dit word vir 'n lang tyd gekook, maar 'n drukkoker (stoompot) kan gebruik word om die tyd te verkort. Dit bevat bestanddele soos kaneel, kardamom, gemmer en naeltjies sowel as brandrissies.

Die gereg is oorspronklik van Nederlandse oorsprong, maar die woord "bredie" is van Maleisiese oorsprong. Dit is vir die eerste in die Kaap deur Maleiers gekook, meestal deur slawe wat na die kolonie gebring is. Die woord bredie verwys na oosterse spinasie. In tamatiebredie word tamaties natuurlik as 'n plaasvervanger vir spinasie gebruik. Pampoen, groenbone en waterblommetjies word ook soms gebruik.

## Sien ook 
* Kook en Geniet, eg Suid-Afrikaanse resepte.

## Eksterne skakels 
* Resep vir tamatiebredie in die Sarie
* Afrikaanse Resepte, Boerekos: TAMATIEBREDIE 
* Tamatiebredie wat enigiemand kan kook
Mthonjaneni

**Mthonjaneni** is 'n nedersetting in landelike KwaZulu-Natal, Suid-Afrika. Dit kyk uit oor die Mkumbanerivier ("rivier van die leegte"). Die dorpie is naby Melmoth en is baie belangrik vir die Zoeloegemeenskap. Hulle glo dat die Zoeloevolk se oorsprong by die dorp geleë is. Volgens oorlewering het Zulu kaNtombhela, 'n voorvader van Shaka, die Zoeloenasie hier begin.

## Sien ook 
* Dingaan se fontein
* Lys van dorpe in Suid-Afrika

## Bron 
* B.P.J. Erasmus: *Op Pad in Suid-Afrika*. 1995.
Amersfoort

**Amersfoort** is die naam van 'n dorp en 'n stad:

## Suid-Afrika 
# Amersfoort, Mpumalanga, Gert Sibande-distriksmunisipaliteit, 

## Nederland 
# Amersfoort, Utrecht, Nederland
Charl Cilliers

**Charl Cilliers** is 'n nedersetting in Mpumalanga, Suid-Afrika en is 30&nbsp;km noord van Standerton. Die dorpie was eers as Van Tondershoek bekend. Toe 'n nuwe NG Kerk gemeente hier gestig is in 1917, is die naam verander na Charl Cilliers, die geestelike leier van die Voortrekkers.

## Sien ook 
* Lys van dorpe in Suid-Afrika

## Bron 
* *Op Pad in Suid-Afrika*. B.P.J. Erasmus. 1995.
Senzangakhona kaJama

**Senzangakhona kaJama** (ongeveer 1762–1816) was 'n Zoeloekoning. Hy volg sy pa, Jama kaNdaba op. Hy is veral bekend as die vader van Shaka Zulu. Sy naam is afgelei van die Zoeloe woord wat beteken: *hy wat optree met goeie rede*.

Senzangakhona het ten minste sestien vroue gehad by wie hy veertien seuns gehad het. Dogters is nie getel nie.

Sy derde vrou, Nandi kaBhebhe eLangeni (Nandi, die dogter van Bhebhe, vanaf die Langeni-distrik), het sy eerste seun, Shaka buite die eg gebaar. Die verhouding was potensieel bloedskande, want Senzangakhona se ma was 'n vrou wat vanaf eLangeni afkomstig was. Nandi kon daarom nie as die hoofvrou erken word nie.

Een van sy ander vroue het geboorte geskenk aan Sigujana, wat Senzangakhona sou opvolg. Sigujana is egter dood voor Shaka teruggekeer het om as koning gekroon te word.

Sy sesde vrou, Mpikase kaMlilela Ngobese, baar Dingaan, wat die koningskap oorneem  nadat hy sy halfbroer Shaka in 1828 (by die hedendaagse Stanger) om die lewe bring. 

Sy negende vrou, Songiya kaNgotsha Hlabisa, baar Mpande, wat oorneem toe Dingaan in 1840 vermoor is. Mpande was die enigste seun wat vir hom kleinseuns kon gee, deur die intervensie van Ndlela kaSompisi. Mpande se seun Cetshwayo was in alle aspekte die laaste groot Zoeloekoning gewees.

## Eksterne skakels 
* Artikel oor die Zoeloenasie
SK Rostof

**SK Rostof** (Russies: **Футбольный клуб "Ростов"**) is 'n Russiese sokkerklub in die stad Rostof aan die Don. Dit is in 1930 gestig.

## Eksterne skakels 
* SK  Rostof
* SK Rostselmash fans
* Fans forum
Blida

**Blida** (Arabies: *البليدة*) is 'n stad in Algerië, ongeveer 45&nbsp;km suidwes van Algiers en die hoofstad van die Blida-provinsie. Met sowat 265 duisend inwoners (2005) is Blida een van die grootste stede in die land.
Bundesautobahn 10

160px
**Bundesautobahn 10**

**Federale snelweg in Duitsland**

----
**Bedryf deur**  

----

**Totale lengte**
196 km

----

**Loop deur die deelstate**
Berlyn
Brandenburg

----

**Kaart**
200px

Die **Bundesautobahn&nbsp;10** (afkorting: **BAB&nbsp;10**, dikwels ook kort **Autobahn&nbsp;10** of **A&nbsp;10** genoem) 
is 'n federale snelweg wat rondom die Duitse hoofstad Berlyn loop. Die grootste deel van die snelweg is in die aangrensende deelstaat Brandenburg geleë, maar aangesien 'n seksie van die snelweg deur die noordelike stadsgebied van Berlyn loop het dit die bynaam *Berliner Ring* gekry. Die BAB 10-snelweg is met 196 kilometer tans die langste ringpad ter wêreld. 

## Fotogalery 

Lêer:Berlin BAB 10.svg|Plaaslike kaart (Berlyn)
Lêer:Bernauer-schleife-rr-4.jpg|*Bernauer Schleife* naby Bernau
Lêer:Berliner Ring.JPG|Suidelike seksie tussen Ludwigsfelde en die "snelwegdriehoek" Nuthetal
Lêer:Südlicher Berliner Ring Richtung Dreieck Spreeau.jpg|Suidelike seksie naby die "snelwegdriehoek" Spreeau

## Eksterne skakels
De Hoop-natuurreservaat

Die **De Hoop-natuurreservaat** is in die Overbergstreek in die Wes-Kaap, Suid-Afrika. Die reservaat is 30&nbsp;km oos van Bredasdorp. Dit sluit 50&nbsp;km van die kuslyn van die Indiese Oseaan in en strek ook 5&nbsp;km see in op die Agulhasbank. Die reservaat sluit ongerepte duine, fynbos en vleiland in. Daar is sewe ekostelsels met 1&nbsp;400&nbsp;plant-, 40&nbsp;soogdier-, 11&nbsp;reptiel-, 6&nbsp;amfibiese en 200&nbsp;voëlspesies. Daar is ook 'n broeikolonie kransaasvoëls in die kranse van die Potberg.
 
## Fotogalery 

Lêer:De Hoop Nature Reserve.jpg|De Hoop-natuurreservaat
Lêer:RSA De Hoop.jpg|'n Strand in De Hoop-natuurreservaat
Lêer:Elenantilopen.jpg|Elande wei in die reservaat

Lêer:GlattwalP1010754-2.jpg|'n Suidelike noorkapper – 'n soort walvis – in die see by De Hoop
Lêer:African Penguin RWD.jpg|Brilpikkewyn
Lêer:Cape Bulbul RWD.jpg|Kaapse tiptol

## Ander spesies 
*Aronskelkrietpadda

## Lees ook 
* Ramsar-konvensie
* Spookplekke in Suid-Afrika
* Ramsar-vleilande in Suid-Afrika

## Bron 
*

## Eksterne skakels 
*   Amptelike UNESCO bladsy
Paraná (deelstaat)

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Curitiba
|-
| style="white-space: nowrap;" | **Grootste stad**
| style="white-space: nowrap;" | Curitiba
|-
| style="white-space: nowrap;" | **Oppervlakte**
| style="white-space: nowrap;" | 199&nbsp;314,9 km² 
|-
| style="white-space: nowrap;" | **Bevolking** &nbsp; - Totaal &nbsp; - Digtheid 
| style="white-space: nowrap;" |  10&nbsp;439&nbsp;601 (2010)  52,4 inw./km²
|- 
| style="white-space: nowrap;" | **Goewerneur**
| style="white-space: nowrap;" | Carlos Alberto Richa
|- 
| style="white-space: nowrap;" | **Visegoewerneur**
| style="white-space: nowrap;" | Maria Aparecida Borghetti
|-
| style="white-space: nowrap;" | **MOI** (2005)
| style="white-space: nowrap;" | 0,820 – 
|-
| style="white-space: nowrap;" | **Tydsone**
| style="white-space: nowrap;" | UTC-3 
|}

**Paraná** (uitgespreek [paɾaˈna]) is een van die 26 state in Brasilië. Paraná se hoofstad en grootste stad, Curitiba, het 'n bevolking van 1&nbsp;746&nbsp;896 in 2010 gehad.

## Demografie 
### Etniese groepe in 2007
Pevensey

**Pevensey** is 'n klein nedersetting in die KwaZulu-Natal, Suid-Afrika. Die nedersetting is 15&nbsp;km oos van Underberg en is vernoem na Pevensey in Sussex, Engeland.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Molinicos

**Molinicos** is 'n Spaanse stad en munisipaliteit in die provinsie Albacete, wat deel uitmaak van die outonome gewes Kastilië-La Mancha.

## Galery 

Lêer:Encierrosanjose.jpg
Lêer:Poblacion-Molinicos-1900-2005.png
Lêer:CatsHUHV.jpg
Lêer:Casco antiguo de Molinicos nevado.JPG
Lêer:Acueducto Molinicos 1.JPG
Lêer:Castillo de Las Huertas (Molinicos - Albacete).JPG
Lêer:Casa de la Cultura de Molinicos.JPG
Lêer:Iglesia de San José de Molinicos.JPG
Lêer:Iglesia del Carmen Molinicos.JPG
Lêer:Plaza Mayor de Molinicos.JPG
Lêer:Toros plaza del Carmen Molinicos.JPG

## Eksterne skakels 
* Die Toerismekantoor van Molinicos (en)
Suiderstrand

**Suiderstrand** is ’n gehuggie in Agulhas Nasionale Park in die Wes-Kaap, Suid-Afrika. Dit val binne die Kaap Agulhas Plaaslike Munisipaliteit wat ’n deel van die Overberg-distriksmunisipaliteit uitmaak.

## Missie en Visie van die Suiderstrandgemeenskap 
### Missie 
Suiderstrand is 'n gemeenskap verbind tot die bestuur van die balans tussen die gesamentlike visie en behoeftes van sy inwoners en die voorskrifte van sy omgewing. Ons sal dit bereik deur te vertrou op individuele diversiteit en aktiewe deelname van alle lede van die gemeenskap in die behoud van Suiderstrand se natuurlike bates, die unieke ligging en plattelandse atmosfeer.

### Visie 
[duimnael|regs|280px|Suiderstrand en [Struisbaai op 'n foto van die Terra-satelliet]]
Suiderstrand se visie lui soos volg:

### Gemeenskaplike doelwitte en gedragskode 
## Sien ook 
* Lys van dorpe in Suid-Afrika

## Verwysings 
## Eksterne bronne 
* Suiderstrand se webwerf
Zahara

**Zahara**, regte naam **Bulelwa Mkutukana** (9 November 1987, Phumlani, Oos-Kaap – 11 Desember 2023), was 'n Suid-Afrikaanse sangeres. Haar musiek is losweg as "Afrosoul" geklassifiseer, en sy het in haar moedertaal, Xhosa, asook in Engels gesing.

Zahara se debuutalbum *Loliwe* is in 2011 uitgereik. Die eerste stapel kopieë was binne 72 uur uitverkoop en negentien dae later het die album die 100&nbsp;000-verkoopsyfer oorskry. Sy is slegs die tweede kunstenaar om hierdie mylpaal te behaal, ná Brenda Fassie wie se *Memeza* 500&nbsp;000 kopieë net 'n paar weke ná vrystelling verkoop het.

Zahara is in die Phumlani informele nedersetting buite Oos-Londen in die Oos-Kaap gebore. Sy het van kleins af 'n voorliefde vir sang gehad en haar talent is raakgesien toe sy die hoofsanger van die plaaslike Sondagskoolkoor in Phumlani geword het.

"Zahara" beteken "bloeiende blom".

## Dood 
Zahara is op 11 Desember 2023 in die ouderdom van 36 in 'n hospitaal in Johannesburg oorlede. Sy is middel-November weens lewerkomplikasies opgeneem wat vererger het totdat sy nie meer gereageer het nie. Sy het volgens haar bestuurder in 2019 aan lewersiekte gely ná probleme met alkoholisme

## Diskografie 
* *Loliwe* (2011)
* *The Beginning Live* (2012)
* *Nelson Mandela* (2013)
* *Phendula* (2013)
* *Country Girl* (2015)

## Verwysings 
## Eksterne skakels 
* "Loliwe" op YouTube
Kaapse pelsrob

duimnael|links|Kaapse pelsrob onder water.
duimnael|links|'n Pelsrob strek homself op 'n rots uit.
[duimnael|links|'n Kaapse pelsrob by Kaap Kruis op die Skedelkus van [Namibië.]]
Die **Kaapse pelsrob** (*Arctocephalus pusillus*) kom voor aan die wes- en suidkus van Suid-Afrika. Die rob het 'n dik bruin pels terwyl die kleintjies swart is. Die mannetjies is normaalweg 2,5&nbsp;m groot en weeg 300&nbsp;kg terwyl die wyfie tot 1,6&nbsp;m groot word en 60&nbsp;kg weeg. Die pelsrob teel op eilande of die vasteland en vreet in die see. Die jag van die soogdier word beheer terwyl die jagmetode omstrede is.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bron 
* Gids tot die Kusgebiede van Suid-Afrika. Jacana Media. 2007. 

## Verwysings 
## Eksterne skakels
Vodskov

**Vodskov** is ’n plek in die Deense Noord-Jutlandstreek in die Aalborg-munisipaliteit. Dit is 11&nbsp;km noordoos van Aalborg geleë en het 4 371 inwoners (2007).
Ydby

**Ydby** is ’n plek in die Deense Noord-Jutlandstreek in die Thisted-munisipaliteit. Dit het 302 inwoners (2008).